b'\n_START_ARTICLE_\nAnton Dostler\n_START_PARAGRAPH_\nAnton Dostler (10. toukokuuta 1891 \xe2\x80\x93 1. joulukuuta 1945) oli jalkav\xc3\xa4enkenraali Saksan armeijassa toisen maailmansodan aikana. _NEWLINE_Maaliskuun 22. p\xc3\xa4iv\xc3\xa4n\xc3\xa4 1944, 15 Yhdysvaltain armeijan miest\xc3\xa4, mukaan lukien kaksi upseeria, Yhdysvaltain armeijan asepuvuissa, nousi maihin 100 kilometri\xc3\xa4 pohjoiseen La Speziasta, 250 mailia rintaman taakse. Heid\xc3\xa4n teht\xc3\xa4v\xc3\xa4n\xc3\xa4\xc3\xa4n oli tuhota rautatietunneli Spezian ja Genovan v\xc3\xa4lill\xc3\xa4. Kaksi p\xc3\xa4iv\xc3\xa4\xc3\xa4 my\xc3\xb6hemmin italialaiset fasistit ja saksalaiset sotilaat vangitsivat ryhm\xc3\xa4n. Heid\xc3\xa4t kuljetettiin La Speziaan, miss\xc3\xa4 heit\xc3\xa4 s\xc3\xa4ilytettiin saksalaisen 135. linnoitusprikaatin esikunnan vieress\xc3\xa4, jonka johdossa oli saksalainen eversti Almers. Almersin esikunta oli saksalaisen 75. armeijakunnan alainen, p\xc3\xa4\xc3\xa4llikk\xc3\xb6n\xc3\xa4\xc3\xa4n Dostler._NEWLINE_Amerikkalaisia kuulusteltiin, jolloin yksi upseereista paljasti teht\xc3\xa4v\xc3\xa4n tarkoituksen. Tieto kulkeutui Dostlerille, joka maaliskuun 25. p\xc3\xa4iv\xc3\xa4n\xc3\xa4 l\xc3\xa4hetti Almersille s\xc3\xa4hkeen, ja k\xc3\xa4ski teloittaa vangit. Almers yritti useaan kertaan s\xc3\xa4hkeill\xc3\xa4 ja puhelinsoitoilla viivytt\xc3\xa4\xc3\xa4 teloitusta, mutta Dostler pysyi kannassaan ja amerikkalaiset teloitettiin aamulla 26. maaliskuuta 1944._NEWLINE_Ensimm\xc3\xa4isess\xc3\xa4 liittoutuneiden sotaoikeuden istunnossa toisen maailmansodan j\xc3\xa4lkeen Dostler tuomittiin kuolemaan sotarikoksista. H\xc3\xa4nt\xc3\xa4 syytettiin amerikkalaissotilaiden laittomista teloituksista. Oikeudessa Dostler vain v\xc3\xa4itti v\xc3\xa4litt\xc3\xa4neens\xc3\xa4 esimiestens\xc3\xa4 k\xc3\xa4skyn eversti Almersille. Dostler teloitettiin ampumalla Italiassa joulukuussa 1945.'